钦定古今图书集成/历象汇编/岁功典/第091卷 > 《江南志书》 > 嘉定县
## 钦定古今图书集成/历象汇编/岁功典/第091卷 > 《江南志书》 > 嘉定县

十二月，农事告成。民间多有刲羊豕以祭五通之神，
谓烧利市。其报岁事者，在郭曰“烧年常”，在野曰“谢场”，
祭毕，速亲友馂之，谓之“年常酒。”二十四日，丐者涂抹
变形，装成男女，鬼判噭跳驱傩，索乞钱财，俗呼跳灶
王，又有敲金瓶之祝，皆以逐疫鬼。是夕早寝，以为行
瘟，故安静以避之。二十五日，夙兴持斋诵经，烧烛拈
香。俗传天帝降世，察人善恶，故以此迎之，谓之《接玉
皇》。